
1. vispārīga informācija

1.1. Iepirkuma nosaukums un identifikācijas numurs

Telekomunikāciju pakalpojumu sniegšana SIA “Rīgas Dzemdību nams, iepirkuma identifikācijas numurs ir RDzN 2026/14/K.
1.2. Ziņas par Pasūtītāju
1.2.1. Pasūtītājs: SIA “Rīgas Dzemdību nams”, turpmāk – Rīgas Dzemdību nams, 

Pasūtītāja rekvizīti: Adrese: Miera iela 45, Rīga, LV-1013; Reģ. Nr. LV40003194600 

Banka: AS Luminor Bank Latvijas filiāle; Konts: LV93RIKO0000082124645

1.2.2. Pasūtītāja kontaktpersona iepirkuma procedūras laikā: 

Par iepirkuma dokumentāciju: iepirkumu komisijas sekretāre: Solvita Jaunušāne, e-pasts: iepirkumi@rdn.lv, tālrunis: 20288033.

1.2.3. Pircēja profils: https://www.eis.gov.lv/EKEIS/Supplier/Organizer/365 (turpmāk – Pircēja profils).

1.3. Nolikums un papildu informācija:
1.3.1. Informācijas apmaiņa starp Pasūtītāju (Iepirkuma komisiju) un ieinteresētajiem piegādātājiem iepirkuma procedūras ietvaros notiek latviešu valodā. Visi jautājumi un atbildes tiks ievietotas e-konkursu apakšsistēmā vietnē www.eis.gov.lv. Papīra formāta dokuments nav jāiesniedz.
1.3.2. Uz pretendentu elektroniski saņemtajām vēstulēm Iepirkumu komisija atbild, nosūtot vēstules elektroniski EIS www.eis.gov.lv e-konkursu apakšsistēmā šī konkursa sadaļā.

1.3.3. Ja ieinteresētais piegādātājs ir laikus pieprasījis papildu informāciju par iepirkuma procedūras dokumentos iekļautajām prasībām attiecībā uz piedāvājumu sagatavošanu un iesniegšanu vai pretendentu atlasi, Pasūtītājs to sniedz 5 (piecu) darbdienu laikā, bet ne vēlāk kā 6 (sešas) dienas pirms piedāvājumu iesniegšanas termiņa beigām.

1.3.4. Papildu informāciju Pasūtītājs ievieto EIS www.eis.gov.lv e-konkursu apakšsistēmā šī konkursa sadaļā ar norādi Pretendenta jautājumi un atbildes.

1.3.5. Pretendentiem ir pienākums sekot informācijai, kas tiks publicēta par šo iepirkumu e-konkursu apakšsistēmā vietnē, kur pieejama iepirkuma procedūras dokumenti. Ja minētās ziņas Pasūtītājs ir ievietojis www.eis.gov.lv, tiek uzskatīts, ka ieinteresētā persona ir saņēmusi papildu informāciju;

1.3.6. Ja Pasūtītājs izdarījis grozījumus iepirkuma procedūras dokumentos, tas ievieto informāciju par grozījumiem pircēja profilā (www.eis.gov.lv), ne vēlāk kā dienā, kad atkārtoti publicēts paziņojums, ar kuru izsludināta iepirkuma procedūra.

1.3.7. Saziņas dokumentā ietver iepirkuma procedūras nosaukumu un identifikācijas numuru.

1.3.8. Ieinteresētais piegādātājs nosūtāmo informāciju ievieto www.eis.gov.lv e-konkursu apakšsistēmā šī konkursa sadaļā ar norādi Pretendenta jautājumi un atbildes.

1.3.9. Atklāta konkursa nolikums un visi papildus nepieciešamie dokumenti, ir brīvi un tieši elektroniski pieejami EIS www.eis.gov.lv, pircēja profilā: https://www.eis.gov.lv/EKEIS/Supplier/Organizer/365, sākot ar attiecīgās iepirkuma procedūras izsludināšanas brīdi.

1.4. Informācijas apmaiņas kārtība:
1.4.1. Komisija un pretendents ar informāciju apmainās rakstiski, izmantojot Nolikuma 1.2.2. apakšpunktā norādīto e-pasta adresi vai Elektronisko iepirkumu sistēmas www.eis.gov.lv (turpmāk – EIS) e-konkursu apakšsistēmas (turpmāk – Apakšsistēma) piedāvātos rīkus. Papīra formāta dokumenti nav jāiesniedz, izņemot gadījumus, kad tas tieši tiek norādīts Komisijas pieprasījumā.
1.5. Pretendenta piedāvājums, tā iesniegšana un atvēršana:
1.5.1. Pretendents var būt Publiskā iepirkumu likuma (turpmāk – PIL) 1. panta 22. punktā noteiktā persona (piegādātājs), kura ir iesniegusi piedāvājumu Iepirkumā. Piedāvājums Nolikuma izpratnē ir dokumentu kopums, kas sastāv no Nolikuma 3. punktā uzskaitītajiem dokumentiem.

1.5.2. Pretendents piedāvājumu iesniedz līdz 2026. gada 6.augustam, plkst. 08:00 Apakšsistēmā. Ārpus Apakšsistēmas iesniegtie piedāvājumi tiks atzīti par neatbilstošiem Nolikuma prasībām un netiks vērtēti.

1.5.3. Piedāvājumu atvēršana noteikta 2026.gada 6.augustā, plkst.12.30 Apakšsistēmā.

1.5.4. Pretendents sedz izmaksas, kas ir saistītas ar piedāvājuma sagatavošanu un iesniegšanu.

1.5.5. Piedāvājumu vērtēšana notiks slēgtās komisijas sēdēs.

1.6. Prasības piedāvājuma noformējumam un iesniegšanai:
1.6.1. Piedāvājums jāsagatavo iesniegšanai elektroniski Apakšsistēmā, ievērojot šādas pretendenta izvēles iespējas:

1.6.1.1. izmantojot Apakšsistēmas piedāvātos rīkus, aizpildot minētās sistēmas Apakšsistēmā Iepirkuma sadaļā ievietotās formas;
1.6.1.2. elektroniski aizpildāmos dokumentus elektroniski sagatavojot ārpus Apakšsistēmas un pievienojot atbilstošajām prasībām (pretendents ir atbildīgs par aizpildāmo formu atbilstību dokumentācijas prasībām un formu paraugiem);
1.6.1.3. elektroniski sagatavoto piedāvājumu šifrējot ārpus Apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām). Šādā gadījumā pretendentam, ne vēlāk kā 15 (piecpadsmit) minūšu laikā pēc piedāvājumu atvēršanas uzsākšanas, jāveic iesniegtā piedāvājuma atšifrēšana (sistēmā jāievada derīga elektroniskā atslēga un parole), lai Pasūtītājam pēc piedāvājumu atvēršanas būtu iespēja piekļūt piedāvājumā esošajai informācijai.

1.6.2. Sagatavojot piedāvājumu, pretendents ievēro, ka:
1.6.2.1. pretendenta aizpildāmie piedāvājuma dokumenti saskaņā ar Apakšsistēmā Iepirkuma profilam pievienotajām dokumentu veidnēm jāaizpilda tikai elektroniski, katrs atsevišķā elektroniskā dokumentā ar Microsoft Office 2010 (vai vēlākas programmatūras versijas) rīkiem lasāmā formātā un jāpievieno tam paredzētajā Iepirkuma profila sadaļā. Atsauksmes u.c. dokumentus, kas nav jāaizpilda atbilstoši Apakšsistēmā Iepirkuma profilam pievienotajām dokumentu veidnēm, pretendents ir tiesīgs iesniegt .pdf formātā;
1.6.2.2. piedāvājums jāsagatavo tā, lai nekādā veidā nebūtu apdraudēta Apakšsistēmas darbība un nebūtu ierobežota piekļuve piedāvājumā ietvertai informācijai, tostarp pievienotās datnes nedrīkst būt bojātas, neatbilstoši modificētas vai kļūdaini šifrētas, piedāvājums nedrīkst saturēt datorvīrusus un citas kaitīgas programmatūras vai to ģeneratorus. Gadījumā, ja piedāvājums saturēs kādu no šajā apakšpunktā noteiktajiem riskiem, tas netiks izskatīts un piedāvājums tiks noraidīts;

1.6.2.3. iesniedzot piedāvājumu, pretendents to paraksta ar drošu elektronisko parakstu un laika zīmogu vai ar EIS piedāvāto elektronisko parakstu.
1.6.3. Piedāvājuma dokumenti jāparaksta pretendentam (ja pretendents ir fiziska persona), pretendenta pārstāvim vai tā pilnvarotai personai (ja pretendents ir juridiska persona). Personas, kura paraksta piedāvājumu, paraksta tiesībām ir jābūt nostiprinātām atbilstoši normatīvajos aktos noteiktajam regulējumam. Ja piedāvājumu paraksta pretendenta pilnvarota persona, piedāvājumam ir jāpievieno pilnvarojuma tiesības apliecinošs dokuments vai tā kopija.

1.6.4. Ja pretendents ir pretendentu apvienība (turpmāk – Apvienība) un sadarbības līgumā nav norādīta Apvienību pārstāvošā persona (vadošais dalībnieks), piedāvājuma dokumenti ir jāparaksta visu Apvienības dalībnieku pārstāvēttiesīgajām personām.

1.6.5. Piedāvājumu sagatavo latviešu valodā. Ja kāds dokuments ir sagatavots svešvalodā, tam pievieno pretendenta apliecinātu tulkojumu latviešu valodā saskaņā ar Ministru kabineta 2000. gada 22. augusta noteikumiem Nr. 291 “Kārtība, kādā apliecināmi dokumentu tulkojumi valsts valodā”.

1.6.6. Pretendents apliecina
 iesniegto dokumentu kopiju pareizību atbilstoši Ministru kabineta 2018. gada 4. septembra noteikumiem Nr. 558 “Dokumentu izstrādāšanas un noformēšanas kārtība”. Ja Komisijai rodas šaubas par iesniegtās dokumenta kopijas autentiskumu, tā pieprasa, lai pretendents uzrāda dokumenta oriģinālu vai iesniedz apliecinātu dokumenta kopiju.

1.6.7. Piedāvājumā iekļautajiem dokumentiem jābūt skaidri salasāmiem un bez neatrunātiem labojumiem. Gadījumā, ja Komisija konstatē pretrunas starp skaitliskās vērtības apzīmējumiem ciparos un vārdos, tā vadās no skaitliskās vērtības apzīmējuma vārdos.
1.6.8. Iesniedzot piedāvājumu, pretendents pilnībā atzīst visus Nolikumā (t.sk. tā pielikumos un formās, kuras ir ievietotas EIS e-konkursu apakšsistēmas Atklāta konkursa sadaļā) ietvertos nosacījumus.
1.6.9. Ja pretendenta ieskatā kāda no piedāvājuma sastāvdaļām ir uzskatāma par komercnoslēpumu, pretendents to norāda savā piedāvājumā. Par komercnoslēpumu nevar tikt atzīta informācija, kas saskaņā ar normatīvajiem aktiem ir vispārpieejama, t.sk., Nolikumā iekļautā informācija.

1.6.10. Izziņas un citus dokumentus, kurus PIL noteiktajos gadījumos izsniedz Latvijas kompetentās institūcijas, komisija pieņem un atzīst, ja tie izdoti ne agrāk kā 1 (vienu) mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus komisija pieņem un atzīst, ja tie izdoti ne agrāk kā 6 (sešus) mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.

1.7. Par apspriedi ar ieinteresētajiem piegādātājiem:
1.7.1. Pirms atklāta konkursa izsludināšanas rīkota Apspriede ar ieinteresētajiem piegādātājiem, saskaņā ar PIL 18.panta 2.prim daļu, kura publicēta 30.06.2026. un komentāru iesniegšana noteikta līdz 15.07.2026. Komentārus un priekšlikumus nav iesniedzis neviens pretendents.
2. Informācija par iepirkuma priekšmetu
2.1. Iepirkuma priekšmets

2.1.1. Telekomunikāciju pakalpojumu sniegšana SIA “Rīgas Dzemdību nams, saskaņā ar Tehnisko specifikāciju, kas pievienota Nolikuma 2.pielikumā, (turpmāk tekstā – Pakalpojums). 

2.1.2. Iepirkuma nomenklatūras (CPV) galvenais priekšmets: 64200000-8 (Telekomunikāciju pakalpojumi). Papildkods: 64213000-2 (Uzņēmuma kopējā telefonu tīkla pakalpojumi).

2.1.3. Iepirkums sastāv no 1 (vienas) daļas. Pretendents iesniedz piedāvājumu par visu iepirkuma priekšmetu kopā. Pretendenti nevar iesniegt piedāvājuma variantus.
2.2. Iepirkuma līguma izpildes laiks un vieta

2.2.1. Izpildes termiņš ir 48 (četrdesmit astoņi) kalendārie mēneši no līguma noslēgšanas dienas.
2.2.2. Pretendentam ir jānodrošina telekomunikāciju pakalpojumu ieviešana ne vēlāk kā 14 kalendāro dienu laikā no līguma noslēgšanas dienas.
2.2.3. Pakalpojuma tehniskās specifikācijas prasības, pakalpojuma izpildes un apmaksas termiņš šī līguma ietvaros uzskatāmi par būtiskajiem iepirkuma priekšmeta raksturlielumiem un līguma izpildes laikā nav grozāmi. Ir pieļaujams grozīt norādītos veļas apjomus līguma summas ietvaros.

2.2.4. Līguma grozījumi pieļaujami tikai Publisko iepirkumu likuma 61. pantā noteiktajos gadījumos un kārtībā. 
3.PRASĪBAS, IESNIEDZAMIE DOKUMENTI UN PRETENDENTU ATLASE
	3.1.
	Atlases prasības:
	Iesniedzamie dokumenti:

	Nr.p.k
	Pretendentam ir jāatbilst šādām pretendentu kvalifikācijas prasībām:
	Lai pierādītu atbilstību Pasūtītāja noteiktajām kvalifikācijas prasībām, pretendentam jāiesniedz šādi pretendenta kvalifikāciju apliecinošie dokumenti: 

	3.1.1.
	Pretendents - fiziskā vai juridiskā persona, vai pasūtītājs, šādu personu apvienība jebkurā to kombinācijā, kas attiecīgi piedāvā tirgū piegādāt preces vai sniegt pakalpojumus un ir iesniedzis pieteikumu Atklātam konkursam atbilstoši Atklāta konkursa nolikuma prasībām.

Pretendenta pieteikumu par piedalīšanos Atklātā konkursā jāparaksta pretendenta pārstāvim ar pārstāvības tiesībām vai tā pilnvarotai personai. Ja pretendenta piedāvājumu paraksta ārvalstīs reģistrēta pretendenta pilnvarota persona vai persona, kas atšķiras no Latvijas reģistros norādītās personas ar pārstāvniecības tiesībām, tad piedāvājumam jāpievieno pilnvara vai tās apliecināta kopija.

Ja pretendents ir piegādātāju apvienība un sabiedrības līgumā nav atrunātas pārstāvības tiesības vai nav izsniegta pilnvara, pieteikums jāparaksta katras personas, kas iekļauta piegādātāju apvienībā, pārstāvim ar pārstāvības tiesībām.

Atbilstību kvalifikācijas prasībām, t.i. prasības attiecībā uz tehniskām un profesionālām spējām, kas izvirzītas saskaņā ar PIL 46.pantu, pretendents kā piegādātāju apvienība var apliecināt kopumā.

Pretendents pieteikuma parakstīšanai izmanto EIS iestrādāto paraksta rīku, kas nodrošina elektroniskā dokumenta parakstītāja identitātes apstiprināšanu vai elektronisko parakstu, kas atbilst normatīvajiem aktiem par elektronisko dokumentu un elektroniskā paraksta statusu.
	Pretendenta pieteikums dalībai Atklātā konkursā saskaņā ar nolikuma 1.pielikuma veidni.

	3.1.2.
	Pretendents var balstīties uz citu personu tehniskajām un profesionālajām iespējām, ja tas ir nepieciešams konkrētā Līguma izpildei, neatkarīgi no savstarpējo attiecību tiesiskā rakstura. Šādā gadījumā pretendents pierāda pasūtītājam, ka tā rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu piegādātāja rīcībā.

Pretendents, iesniedzot piedāvājumu, var balstīties uz citu personu tehniskām un profesionālām iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas. 

Pretendents, kā arī personas, uz kuras iespējām pretendents balstās, dokumentu parakstīšanai izmanto elektroniskās informācijas sistēmā iestrādāto paraksta rīku, kas nodrošina elektroniskā dokumenta parakstītāja identitātes apstiprināšanu vai elektronisko parakstu, kas atbilst normatīvajiem aktiem par elektronisko dokumentu un elektroniskā paraksta statusu.
	Personas, uz kuras iespējām pretendents balstās, rakstisks apliecinājums (nolikuma 4.pielikums) par piedalīšanos Atklātā konkursā, kā arī apliecinājums nodot pretendenta rīcībā Līguma izpildei nepieciešamos resursus gadījumā, ja ar pretendentu tiek noslēgts Līgums.

Ja pretendents, iesniedzot pieteikumu, balstās uz citu komersantu tehniskām un profesionālām iespējām, tas pierāda Pasūtītājam, ka viņa rīcībā būs nepieciešamie resursi, iesniedzot dokumentu, kas apliecina nepieciešamo resursu nodošanu pretendenta rīcībā.



	3.1.3.
	Ja pieteikumu iesniedz piegādātāju apvienība, pieteikuma dokumentus paraksta atbilstoši piegādātāju savstarpējās vienošanās nosacījumiem.


	Papildus pieteikumam jāpievieno šo personu starpā noslēgta vienošanās, kas parakstīta tā, ka vienošanās ir juridiski saistoša visiem apvienības dalībniekiem, iekļaujot šādu informāciju: 

· piegādātāju apvienības dibināšanas mērķis un līguma darbības (spēkā esamības) termiņš;
· katra apvienības dalībnieka Līguma daļa, tiesības un pienākumi;
· informācija par piegādātāju apvienības vadošo dalībnieku;
pilnvarojumu dalībniekam, kurš tiesīgs rīkoties visu personas dalībnieku vārdā un to vietā, norādot dalībnieka pilnvarotās personas ieņemamo amatu, vārdu un uzvārdu.

	3.1.4.
	Pretendentam jānorāda visi apakšuzņēmēji un apakšuzņēmēja apakšuzņēmēji, kuru veicamo pakalpojumu apjoms ir vismaz 10 000 euro, un katram apakšuzņēmējam izpildei nododamo iepirkuma līguma daļu. Apakšuzņēmēja sniedzamo pakalpojumu daļu noteic, ņemot vērā apakšuzņēmēja un visu attiecīgā iepirkuma ietvaros tā saistīto uzņēmumu sniedzamo izpildes vērtību.
	Pretendentam jāiesniedz tā piesaistīto apakšuzņēmēju saraksts saskaņā ar nolikuma 5.pielikumā pievienoto veidni, norādot katram apakšuzņēmējam sniedzamo pakalpojumu vērtību euro, kā arī katra apakšuzņēmēja apliecinājums par tā gatavību veikt tam izpildei nododamo Līguma daļu.

*(Pretendents 4. un 5.pielikumu aizpilda un iesniedz pēc nepieciešamības).

	3.1.5.
	Pretendents normatīvajos aktos noteiktajā kārtībā ir reģistrēts Komercreģistrā vai līdzvērtīgā reģistrā ārvalstīs. Fiziskām personām uz Atklāta konkursa līguma slēgšanas brīdi jābūt reģistrētām Latvijas Republikas Valsts ieņēmumu dienestā, kā nodokļu maksātājiem, vai līdzvērtīgā reģistrā ārvalstīs.
Prasības attiecas arī uz personālsabiedrību un visiem personālsabiedrības biedriem (ja piedāvājumu iesniedz personālsabiedrība) vai visiem piegādātāju apvienības dalībniekiem (ja piedāvājumu iesniedz piegādātāju apvienība), kā arī apakšuzņēmējiem (ja pretendents plāno piesaistīt apakšuzņēmējus).


	· Par Latvijā reģistrēta pretendenta, personālsabiedrības biedru, apakšuzņēmēju reģistrācijas faktu Komisija pārliecināsies Uzņēmumu reģistra tīmekļvietnē https:/www.ur.gov.lv/lv/. 
· Ja pretendents (personu grupa) uz piedāvājuma iesniegšanas brīdi nav izveidojis personālsabiedrību, tad personu grupa iesniedz visu personu grupas dalībnieku parakstītu saistību raksta (protokolu, vienošanos vai citu dokumentu) kopiju par sadarbību līguma izpildē.

Pretendentiem, kas reģistrēti ārvalstīs – jāiesniedz komersanta reģistrācijas apliecības kopija vai līdzvērtīgas iestādes izdots dokuments, kas ir atbilstošs attiecīgās valsts normatīviem aktiem. Ja tādas nav (reģistrācijas valsts normatīvais regulējums neparedz reģistrācijas apliecības izdošanu), tad iesniedz informāciju par pretendenta reģistrācijas Nr. un reģistrācijas laiku, kā arī norāda kompetento iestādi reģistrācijas valstī, kas nepieciešamības gadījumā var apliecināt reģistrācijas faktu vai, piemēram, norāda publiski pieejamu reģistru, kur pasūtītājs varētu pārliecināties par pretendenta reģistrācijas faktu.

	3.1.6.
	Pretendents ir tiesīgs sniegt elektronisko sakaru pakalpojumus.
	1) Iepirkuma komisija, pretendenta tiesības sniegt elektronisko sakaru pakalpojumus pārbaudīs Sabiedrisko pakalpojumu regulēšanas komisijas uzturētajā tīmekļvietnē 
(https://sprk.gov.lv/content/komersantu-pakalpojumi-2).

2) Ārvalstīs reģistrētam pretendentam jāiesniedz attiecīgās valsts izdota dokumenta atvasinājums, kas apliecina pretendenta tiesības sniegt elektronisko sakaru pakalpojumus. Ārvalstu pretendentam uz iepirkuma līguma slēgšanas dienu jābūt reģistrētam Latvijā attiecīgu pakalpojumu sniegšanai.

	3.1.7.
	Pretendentam iepriekšējo 3 (trīs) gadu laikā (2023., 2024., 2025.gadā un 2026.gadā līdz piedāvājumu iesniegšanas termiņa beigām) ir pieredze elektronisko sakaru pakalpojumu sniegšanā ne mazāk kā 2 (divu) līgumu izpildē un katrā no tiem veikti pakalpojumi ne mazāk kā 50 abonentiem / pieslēgumiem.
	1) Pretendenta aizpildīts un parakstīts pieredzes apraksts (nolikuma 3.pielikums) par veiktajiem pakalpojumiem. 

2) Ja piedāvājumu iesniedz personu apvienība, tad vismaz vienam no visiem personu apvienības dalībniekiem ir jābūt nolikuma 3.1.7.apakšpunkta prasībai atbilstošai pieredzei.

3) Par pretendenta norādīto pieredzi apliecinošo objektu ir jābūt saņemtai pozitīvai atsauksmei no pasūtītāja.

	3.1.8.
	Pretendentam līguma izpildē jānodrošina speciālisti, kuriem jāspēj komunicēt latviešu valodā (patstāvīgi, vai ar tulka starpniecību)
	Pretendenta rakstveida apliecinājums (brīvā formā) par to, ka piedāvājumā norādītie speciālisti spēj komunicēt latviešu valodā. Gadījumā, ja piedāvājumā norādītie speciālisti nespēj komunicēt latviešu valodā, apliecinājumā jānorāda, ka pretendents apņemas nodrošināt tulku.


3.2. Par Eiropas vienotā iepirkuma procedūras dokumentu
3.2.1. Saskaņā ar PIL 49. pantu pretendents, kā sākotnējo pierādījumu atbilstībai pretendentu atlases prasībām, var iesniegt Eiropas vienoto iepirkuma procedūras dokumentu.
Norāde uz tīmekļvietni: espd.eis.gov.lv.
3.2.2. Ja piegādātājs izvēlējies iesniegt Eiropas vienoto iepirkuma procedūras dokumentu, lai apliecinātu, ka tas atbilst paziņojumā par līgumu vai iepirkuma procedūras dokumentos noteiktajām pretendentu atlases prasībām, tas iesniedz šo dokumentu arī par katru piegādātāju apvienības dalībnieku, par katru personu, uz kuras iespējām tas balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, kā arī par katru norādīto apakšuzņēmēju, kura veicamo pakalpojumu apjoms ir vismaz 10 000 euro, par katru apakšuzņēmējam izpildei nododamo iepirkuma līguma daļu. Piegādātāju apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku. Pretendentam Eiropas vienotā iepirkuma procedūras dokumentā ir jāaizpilda sadaļa “Izslēgšanas iemesli”.

3.2.3. Piegādātājs var pasūtītājam iesniegt Eiropas vienoto iepirkuma procedūras dokumentu, kas ir bijis iesniegts citā iepirkuma procedūrā, ja apliecina, ka tajā iekļautā informācija ir pareiza.

3.2.4. Pasūtītājam jebkurā iepirkuma procedūras stadijā ir tiesības prasīt, lai pretendents iesniedz visus vai daļu no dokumentiem, kas apliecina atbilstību paziņojumā par līgumu vai iepirkuma procedūras dokumentos noteiktajām pretendentu atlases prasībām. Pasūtītājs nepieprasa tādus dokumentus un informāciju, kas ir tā rīcībā vai ir pieejama publiskās datubāzēs.

3.2.5. Eiropas vienotā iepirkuma procedūras dokumenta piemērošanas kārtību iepirkuma procedūrās nosaka Ministru kabinets. Eiropas vienotā iepirkuma procedūras dokumenta veidlapu paraugus nosaka Eiropas Komisijas 2016.gada 5.janvāra Īstenošanas regula 2016/7, ar ko nosaka standarta veidlapu Eiropas vienotajam iepirkuma procedūras dokumentam. 
3.3. Tehniskā piedāvājuma dokumenti 
3.3.1. Pretendents iesniedz Tehnisko piedāvājumu atbilstoši Elektronisko iepirkumu sistēmas e-konkursu apakšsistēmā šī iepirkuma sadaļā publicētajai veidlapai, aizpildot atbilstošo tehnisko piedāvājuma formu (nolikuma 2.pielikums). 

3.4. Finanšu piedāvājuma dokumenti 

3.4.1. Pretendents iesniedz Finanšu piedāvājumu atbilstoši EIS e-konkursu apakšsistēmā šī konkursa sadaļā publicētajai veidlapai, aizpildot atbilstošo finanšu piedāvājuma formu (Nolikuma 7.pielikums).

3.4.2. Pretendents cenu norāda eiro bez PVN ar divām zīmēm aiz komata, un tajā jābūt ietvertiem visiem nodokļiem un nodevām, izņemot pievienotās vērtības nodokli.

3.4.3. Pakalpojuma kopējā līguma cena ietver visas ar līguma izpildi tieši un netieši saistītās izmaksas kā arī visus nodokļu, nodevu un citus likumā paredzētos maksājumus uz izpildes brīdi, izņemot PVN. 

3.5. Iepriekš norādīto nosacījumu neievērošanas gadījumā piedāvājums var tikt noraidīts.

4. Piedāvājumu vērtēšana un piedāvājumu izvēles kritērijs
4.1. Piedāvājumu noformējuma pārbaudi, Pretendentu atlasi, tehnisko piedāvājumu atbilstības pārbaudi, piedāvājumu vērtēšanu, izslēgšanas gadījumu pārbaudi (turpmāk – Piedāvājumu vērtēšana) Komisija veic slēgtās sēdēs. 

4.2. Piedāvājumu vērtēšanu Komisija veic sešos posmos. Ja Pretendenta iesniegtais piedāvājums nekvalificējas kādā no turpmāk norādīto posmu prasībām (izņemot 1.posmu, kur Komisija izvērtē konstatēto neatbilstību nolikuma prasībām būtiskumu), tas tiek izslēgts no turpmākās dalības konkursā (t.i. nākamajā piedāvājumu izvērtēšanas posmā tas netiek vērtēts). Piedāvājumu izvērtēšanas posmi:

4.2.1. 1.  posms – Piedāvājumu noformējuma pārbaude:
1) Komisija pārbauda, vai piedāvājums sagatavots un noformēts atbilstoši nolikumā noteiktajām noformēšanas prasībām.  

4.2.2. 2.  posms – Pretendentu atlases (kvalifikāciju apliecinošo) dokumentu pārbaude: 

1) Komisija pārbaudīs vai iesniegti visi pieprasītie Pretendenta kvalifikāciju apliecinošie dokumenti un vai tie ir atbilstoši Nolikumā norādītājām prasībām;

2) Pretendents tiek izslēgts no turpmākās dalības Iepirkumā, un piedāvājums netiek tālāk izvērtēts, ja Komisija konstatē, ka pretendents iesniedzis nepatiesu informāciju savas kvalifikācijas novērtēšanai vai vispār nav iesniedzis pieprasīto informāciju, tajā skaitā, nav sniedzis komisijas pieprasīto papildus informāciju, komisijas noteiktajā termiņā vai kvalifikācijas dokumenti nav iesniegti atbilstoši Nolikuma prasībām, vai to saturs neatbilst Nolikuma prasībām;

3) Komisijai ir tiesības pārbaudīt pretendenta sniegto ziņu patiesumu publiski pieejamās datu bāzēs un reģistros, kā arī pieprasīt informāciju no kompetentām iestādēm;
4) Ja pretendenta iesniegtā informācija atšķiras no publiski pieejamās datu bāzēs un reģistros atrodamās, iepirkuma komisijai ir tiesības uzskatīt, ka pretendents sniedzis nepatiesas ziņas.
4.2.3. 3.  posms – Tehnisko piedāvājumu atbilstības pārbaude:
1) Pārbaudīs pretendenta iesniegtos apliecinājumus un dokumentus;
2) Iepirkuma komisija novērtēs vai tehniskais piedāvājums atbilst Nolikuma prasībām;

3) Ja pretendents ar tā rīcībā esošajiem dokumentiem nevarēs pasūtītājam pierādīt atbilstību tehniskās specifikācijas prasībām, iepirkuma komisija var pieprasīt iesniegt papildus skaidrojošu informāciju, saskaņojot ar Pretendentu to iesniegšanas laiku un vietu. 
4.2.4. 4.  posms – Finanšu piedāvājumu vērtēšana:
1) Iepirkumu komisija vērtēs tikai tos piedāvājumus, kuri netiks noraidīti piedāvājumu izvērtēšanas posmā Nr.1, 2, 3;
2) Iepirkuma komisija pārbaudīs, vai finanšu piedāvājumā nav aritmētisko kļūdu. Ja Iepirkuma komisija konstatēs šādas kļūdas, tā šīs kļūdas izlabos. Par kļūdu labojumu un laboto piedāvājuma cenu Iepirkuma komisija paziņos pretendentam, kura pieļautās kļūdas labotas. Vērtējot finanšu piedāvājumu, Iepirkuma komisija ņems vērā kļūdu labojumu un laboto piedāvājuma summu, ja tāda būs bijusi;

3) Iepirkuma komisija pārbaudīs, vai piedāvājums nav nepamatoti lēts saskaņā ar PIL 53.pantu;

4) Ja komisija, pirms pieņem lēmumu par iepirkuma līguma slēgšanas tiesību piešķiršanu, konstatē, ka vismaz divu piedāvājumu novērtējums ir vienāds komisija kā pirmo izšķirošo kritēriju noteikts garāko pakalpojuma apmaksas termiņu, savukārt, ja arī tad tiks konstatēts vienāds piedāvājumu novērtējums, kā nākamo izšķirošo kritēriju noteiks lielāko punktu ieguvēju K2 vērtēšanas kritērijā (Mobilo sakaru pakalpojumu kvalitātes vērtēšanas kritēriji).

4.2.5. 5.posms - Piedāvājuma izvēles kritērijs:

1) No piedāvājumiem, kas atbilst Nolikumā noteiktajām prasībām, Iepirkuma komisija izvēlas saimnieciski visizdevīgāko piedāvājumu, saskaņā ar PIL 51.pantu un uz Pretendentu neattiecas Publisko iepirkumu likuma 42.panta otrās daļas 1., 2., 3., 4., 5., 6., 7., 10., 11., 12., 13., 14. punktā, Starptautisko un Latvijas Republikas nacionālo sankciju likuma 11.1 panta pirmajā daļā un Eiropas Komisijas Padomes 2022.gada 8.aprīļa regulas (ES) 2022/576, ar kuru groza Regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā, 5.k pantā minētie izslēgšanas nosacījumi;
2) Saimnieciski visizdevīgāko piedāvājumu (X) Pasūtītājs nosaka pēc punktu metodes. Kopīgais maksimālais punktu skaits par visiem kritērijiem ir 100 punkti. Visu kritēriju punktus summē, un par saimnieciski visizdevīgāko piedāvājumu tiek atzīts piedāvājums, kurš saņēmis lielāko punktu skaitu. 

3) Piedāvājumu vērtēšana tiek veikta saskaņā ar saimnieciski visizdevīgākā piedāvājuma izvēles kritērijiem:

	Kritērija kārtas Nr.
	Vērtēšanas kritērijs
	Max punktu skaits

	K1
	Piedāvājuma kopējā cena (K1).

K1 = K1 min. * 60 / K1 pied. (K1 min. ir piedāvājums ar viszemāko kopējo cenu, K1 pied. pretendenta piedāvātā cena)
	60

	K2
	Mobilo sakaru pakalpojumu kvalitātes vērtēšanas kritēriji (K2):
	30

	K2.1.
	Vidējais savienošanas laiks sekundēs 2025.gadā

Kritērijā K2.1. Maksimālo punktu skaitu saņems Pretendents, kurš iesniedzis kritērijam mazāko rādītāju. Pārējiem Pretendentiem vērtēšanas princips notiek pēc formulas: punktu skaits kritērija pozīcijai (mazākais rādītājs/Pretendenta rādītājs) x maksimālais punktu skaits K2.1.kritērijā;
	10

	K2.2.
	Vidējais runas pārraides kvalitātes balle 2025.gadā

Kritērijā K2.2. Maksimālo punktu skaitu saņems Pretendents, kurš iesniedzis kritērijam lielāko rādītāju. Pārējiem Pretendentiem vērtēšanas princips notiek pēc formulas: punktu skaits kritērija pozīcijai (Pretendenta rādītājs/lielākais rādītājs) x maksimālais punktu skaits K2.2.kritērijā;
	10

	K2.3.
	Nesekmīgo savienojumu skaits procentos 2025.gadā

Kritērijā K2.3. Maksimālo punktu skaitu saņems Pretendents, kurš iesniedzis kritērijam mazāko rādītāju (jo mazāks rādītājs, jo labāka kvalitāte). Pārējiem Pretendentiem vērtēšanas princips notiek pēc formulas: punktu skaits kritērija pozīcijai = (mazākais rādītājs/Pretendenta rādītājs) x maksimālais punktu skaits K.2.3.kritērijā; 
	10

	K3
	Kvalitātes rādītāji, (K3):
	10

	K3.1.
	Pretendentam ir piešķirts informācijas drošības vadības sistēmas sertifikāts, kurš atbilst sekojošām standarta prasībām ISO 27001:2013 vai ekvivalentam standartam (piedāvājumā pievienot dokumentu)
	Piedāvājums: Atbilst/ Neatbilst
	5

	K3.2.
	Pretendentam ir piešķirts kvalitātes vadības sistēmas sertifikāts, kurš atbilst sekojošām standarta prasībām ISO 9001:2015 vai ekvivalentam standartam (piedāvājumā pievienot dokumentu)
	Piedāvājums: Atbilst/ Neatbilst
	5

	
	Kritērijā K3, par katru pretendenta piedāvāto pakalpojuma nodrošinājumu pretendents saņem atbilstīgu punktu skaitu, kas norādīti tabulā. Ja pretendents nepiedāvā nodrošināt kādu no K3 kritērijā norādītajiem pakalpojumiem, tad atbilstīgi par konkrēto nenodrošināto pozīciju (K3.1. uni K3.2.) saņem 0 punktus.
	

	
	Maksimālais iespējamais punktu skaits (K1+K2+K3)
	100


4.2.6. 6.  posms – Izslēgšanas nosacījumu pārbaude pirms lēmuma pieņemšanas par līguma slēgšanas tiesību piešķiršanu:

1) Pasūtītājs pārbaudi par katru pretendentu izslēgšanas gadījumu esamību veic: Ministru kabineta noteiktajā kārtībā, izmantojot Ministru kabineta noteikto informācijas sistēmu (www.eis.gov.lv). Starptautisko un Latvijas Republikas nacionālo sankciju likumā noteikto izslēgšanas gadījumu pārbaudi veikts izmantojot LR Uzņēmumu reģistra datu bāzi (Lursoft);

2) Pirms lēmuma par līguma slēgšanas tiesību piešķiršanu, pasūtītājs pārbauda, vai attiecībā uz pretendentu, kuram atbilstoši citām paziņojumā par līgumu un konkursa nolikumā noteiktajām prasībām un izraudzītajam piedāvājuma izvēles kritērijam būtu piešķiramas līguma slēgšanas tiesības, nav attiecināmi PIL 42. panta otrās daļas 1., 2., 3., 4., 5., 6., 7., 10., 11., 12., 13. un 14.punktā noteiktie izslēgšanas nosacījumi un Starptautisko un Latvijas Republikas nacionālo sankciju likuma 11.1 pantā noteiktās starptautiskās vai nacionālās sankcijas;
3) Ja nepieciešams, pasūtītājs veic pretendenta uzticamības nodrošināšanas izvērtēšanu  saskaņā ar PIL 43.pantā noteikto. Ja uz pretendentu attiecas kāds no Publisko iepirkumu likuma 43.pantā norādītajiem izslēgšanas gadījumiem, pasūtītājs dod pretendentam tiesības termiņā, kas ir vismaz 10 dienas pēc informācijas pieprasījuma nosūtīšanas dienas, iesniegt skaidrojumu un pierādījumus, kas apliecina pretendenta uzticamību saskaņā ar šā panta noteikumiem;
4) Ja pasūtītājs konstatē, ka uz pretendentu, kuram būtu piešķiramas līguma slēgšanas tiesības attiecas PIL 42.panta otrās daļas 1., 2., 3., 4., 5., 6., 7., 10., 11., 12., 13. un 14.punktā vai Starptautisko un Latvijas Republikas nacionālo sankciju likuma 11.1 pantā noteiktie izslēgšanas nosacījumi, vai uz pretendentu (un attiecīgajām personām) attiecas Eiropas Komisijas Padomes 2022.gada 8.aprīļa regulas (ES) 2022/576, ar kuru groza Regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā, 5.k pantā noteiktie nosacījumi, pasūtītājs izslēdz pretendentu no tālākas dalības atklātā konkursā;
5) Ja ārvalstī reģistrēts vai pastāvīgi dzīvojošs pretendents, kuram atbilstoši Iepirkuma procedūras nolikumā noteiktajām prasībām būtu piešķiramas iepirkuma līguma slēgšanas tiesības, Komisijas pieprasījumā noteiktajā termiņā neiesniedz pieprasītos dokumentus saskaņā ar Publisko iepirkumu likuma 42.panta piektās daļas otro punktu, Komisija izslēdz pretendentu no turpmākas dalības Iepirkuma procedūrā. 

6) Ja pretendenta iesniegtās ārvalsts institūciju izziņas vai dokumenti vai tos aizstājošie dokumenti (atbilstoši noformēts zvērests vai pašas personas apliecinājums) Komisijai raisīs šaubas par to autentiskumu, ievērojot Latvijai adresētās OECD 2019.gada 3.fāzes ziņojumā iekļautās rekomendācijas, PIL 42.panta otrās daļas 1.punkta b), c) un f) apakšpunktos minēto, izslēgšanas iemeslu pārbaude tiks veikta daudzpusējo Attīstības banku sarakstos, izmantojot abonēto Uzņēmumu reģistra Lursoft datubāzi. 
4.3. Pēc lēmuma pieņemšanas Iepirkuma komisija 3 (triju) darba dienu laikā vienlaikus informēs visus Pretendentus par pieņemto lēmumu attiecībā uz iepirkuma līguma slēgšanu, ievērojot PIL 37.pantā noteiktās prasības.
4.4. Iepirkuma līgumu slēdz ne agrāk kā nākamajā darba dienā pēc nogaidīšanas termiņa beigām (PIL 60.panta (7) daļa), ja Iepirkumu uzraudzības birojā nav PIL 68.pantā noteiktajā kārtībā iesniegts iesniegums par iepirkuma procedūras pārkāpumiem.
4.5. Komisija 10 (desmit) darbdienu laikā pēc tam, kad noslēgts iepirkuma līgums vai pieņemts lēmums par iepirkuma procedūras izbeigšanu vai pārtraukšanu, iesniedz publicēšanai paziņojumu par līguma slēgšanas tiesību piešķiršanu. 

4.6. Ne vēlāk kā 10 (desmit) darbdienu laikā pēc dienas, kad stājas spēkā iepirkuma līgums vai tā grozījumi, pasūtītājs savā pircēja profilā, ievērojot normatīvajos aktos noteiktās komercnoslēpuma aizsardzības prasības, nodrošina pieejamību visā iepirkuma līguma darbības laikā. Iepirkuma līgums un tā grozījumu teksts būs pieejams savā pircēja profilā un Iepirkumu uzraudzības biroja izveidotajā Līgumu reģistrā ne mazāk kā 10 (desmit) gadus no iepirkuma līguma noslēgšanas dienas.

4.7. Pasūtītājs ne vēlāk kā piecu darbdienu laikā papildina līgumu reģistra ierakstu ar informāciju par iepirkuma līguma izpildi, saskaņā ar PIL 60.1 pantā noteikto kārtību.
4.8. Pasūtītājs patur tiesības noraidīt jebkuru piedāvājumu, izbeigt vai pārtraukt un noraidīt visus piedāvājumus jebkurā laikā pirms līguma noslēgšanas, neuzņemoties par to nekādas saistības pret iesaistīto pretendentu vai pretendentiem, sniedzot informāciju normatīvajos aktos noteiktajā kārtībā.
5. Nolikuma pielikumi

Nolikums izstrādāts uz 9 lapām, neieskaitot pielikumus. Visi pielikumi ir Nolikuma neatņemamas sastāvdaļas.

Nolikumam pievienoti šādi pielikumi:

1. PIELIKUMS Nr.1 – Pieteikums dalībai iepirkumā;
2. PIELIKUMS Nr.2 - Tehniskā specifikācija;

3. PIELIKUMS Nr.3 - Pretendenta pieredzes apliecinājuma forma;

4. PIELIKUMS Nr.4 - Personu, uz kuru  iespējām  pretendents balstās  kvalifikācijas apliecināšanai, saraksta forma;
5. PIELIKUMS Nr.5 - Apakšuzņēmējiem nododamo darbu saraksts;
6. PIELIKUMS Nr.6 - Iepirkuma līguma projekts;
7. PIELIKUMS Nr.7 - Piedāvājuma forma “Finanšu piedāvājums”.
Iepirkuma komisijas priekšsēdētājs 


 
Salvis Kozlovs
1.pielikums konkursa nolikumam, ID RDzN 2026/14/K,
pieteikums 

Iepirkumam “Telekomunikāciju pakalpojumu sniegšana SIA “Rīgas Dzemdību nams”, ID Nr.RDzN 2026/14/K

	
	
	

	Vieta
	
	Datums

	Informācija par pretendentu 1
	Pretendenta nosaukums:
	

	
	Reģistrācijas numurs un datums:
	

	
	Juridiskā adrese:
	

	
	Pasta adrese:
	

	
	Tālrunis:
	

	Finanšu rekvizīti
	Bankas nosaukums:
	

	
	Bankas kods:
	

	
	Konta numurs:
	

	Informācija par pretendenta kontaktpersonu (atbildīgo personu)
	Vārds, uzvārds:
	

	
	Ieņemamais amats:
	

	
	Tālrunis:
	

	
	E-pasta adrese:
	

	Pretendents atbilst mazā/ vidējā uzņēmuma statusam 2 (Norādot ar ierakstu “Mazā” vai  “Vidējā”)

	


I. Iesniedzot piedāvājumu mēs:

1. Apliecinām dalību iepirkuma procedūrā “Telekomunikāciju pakalpojumu sniegšana SIA “Rīgas Dzemdību nams”, ID Nr.RDzN 2026/14/K (turpmāk – Iepirkuma procedūra).

2. Apstiprinām, ka esam iepazinušies ar visiem Iepirkuma procedūras dokumentiem, tai skaitā veikuši dokumentu detalizācijas pakāpes novērtēšanu, esam apzinājuši tos darbus un to izmaksas, kas ir nepieciešami, lai pilnībā nodrošinātu līguma saistību izpildi un esam apzinājuši iespējamos riskus un aprēķinājuši to izmaksas. Iepirkuma procedūras dokumenti ir skaidri un saprotami, iebildumu  pret tiem nav.
3. Iesniedzot piedāvājumu, mēs pilnībā atzīstam visus Iepirkuma procedūras nolikumā (t.sk. tā pielikumos un formās, kuras ir ievietotas EIS e-konkursu apakšsistēmas šī konkursa sadaļā) ietvertos nosacījumus.
4. Ja mēs tiksim atzīti par uzvarētāju Iepirkuma procedūrā, mēs apņemamies noslēgt līgumu atbilstoši pasūtītāja piedāvātajam līguma projektam un nolīgtās saistības izpildīt tajā noteiktajos termiņos, kārtībā un pilnā apmērā, stingrā saskaņā ar Iepirkuma procedūras dokumentiem, Latvijas Republikā spēkā esošajiem normatīvajiem aktiem, uzraugošo institūciju un pasūtītāja norādījumiem, par nemainīgu mūsu piedāvāto līgumcenu visu iepirkuma līguma darbības laiku.

5. Apliecinām, ka mums ir pieejami visi nepieciešamie resursi, lai kvalitatīvi un savlaicīgi izpildītu visus līguma nosacījumus.
6. Atzīstam iepirkuma procedūras dokumentos iekļauto informāciju par pietiekamu, lai izpildītu iepirkuma līguma saistības, kā arī esam novērtējuši visus ar līguma izpildi saistītos riskus.

7. Apliecinām, ka esam iesnieguši neatkarīgi izstrādātu piedāvājumu.
8. Apliecinām, ka mums nav konkurenci ierobežojušas priekšrocības Iepirkuma procedūrā, un mēs, kā arī ar mums saistīta juridiskā persona nav bijusi iesaistīta iepirkuma procedūras sagatavošanā saskaņā ar Publisko iepirkumu likuma 18.panta ceturto daļu.

9. Apliecinām, ka uz mums un PIL 42.panta trešajā daļā noteiktajām personām neattiecas PIL 42.panta otrajā daļā (izņemot 8. un 9.punktu) noteiktie izslēgšanas iemesli, kā arī nav attiecināmas sankcijas, kas varētu ietekmēt līguma izpildi, saskaņā  ar Starptautisko un Latvijas Republikas nacionālo sankciju likumu.

10. Ņemot vērā, ka 2022. gada 8. aprīlī Eiropas Komisija pieņēma Padomes regulu (ES) 2022/576, ar kuru groza Padomes regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā (turpmāk – Regula), kas stājās spēkā 2022. gada 9. aprīlī, pretendents apliecina, ka gadījumā, ja tam tiks piešķirtas iepirkuma līguma slēgšanas tiesības, attiecībā uz pretendentu nepastāv regulas 5.k panta 1.punktā norādītie apstākļi, proti,:
1)
pretendents nav Krievijas valstspiederīgais vai fiziska vai juridiska persona, vienība vai struktūra, kas veic uzņēmējdarbību Krievijā;

2)
pretendents nav juridisko personu, vienību vai struktūru, kuras īpašumtiesības vairāk nekā 50 % apmērā tieši vai netieši pieder Regulas 5.k panta 1.punkta a) apakšpunktā minētajai vienībai;

3)
pretendents nav fizisku vai juridisku personu, vienību vai struktūru, kas darbojas kādas Regulas 5.k panta 1. punkta a) vai b) apakšpunktā minētās vienības vārdā vai saskaņā ar tās norādēm, tostarp, ja uz tām attiecas vairāk nekā 10 % no līguma vērtības, apakšuzņēmējiem, piegādātājiem vai vienībām, uz kuru spējām paļaujas publiskā iepirkuma direktīvu nozīmē (attiecināms arī uz pretendenta struktūrvienībām un filiālēm, kā arī uz to pārstāvēttiesīgajām personām (valdes, padomes locekļiem, patiesā labuma guvējiem utt.);

11. Piekrītam, ka par pakalpojumu apmaksa veicama ___________ kalendāro dienu laikā   (norādīt kalendāro dienu skaitu, bet ne ātrāk kā 45 kalendārās dienas) no rēķina saņemšanas dienas.
Ar šo pieteikumu uzņemos pilnu atbildību par Konkursā iesniegto dokumentu komplektāciju, tajos ietverto informāciju, noformējumu, atbilstību Konkursa nolikuma prasībām. Sniegtā informācija un dati ir patiesi.

Paraksttiesīgās vai tās pilnvarotās personas paraksts: ___________________  <vārds, uzvārds, amats>

Ja Pretendents piedāvājuma dokumentus paraksta ar Elektronisko iepirkumu sistēmas piedāvāto elektronisko parakstu vai ar drošu elektronisko parakstu un laika zīmogu, Pretendents to norāda attiecīgā dokumenta paraksta vietā. Piemēram, “amats, Vārds, Uzvārds, DOKUMENTS PARAKSTĪTS AR ELEKTRONISKO IEPIRKUMU SISTĒMAS PIEDĀVĀTO ELEKTRONISKO PARAKSTU”.
1 Ja piedāvājumu iesniedz personu grupa kā pretendenta dalībnieki, informācija jāaizpilda par katru personas grupas dalībnieku atsevišķi, kā arī papildus jānorāda, kura persona pārstāv personu grupu šajā iepirkuma procedūrā.
2 Jānorāda (Mazā/ Vidējā) attiecīgs statuss atbilstoši Iepirkumu uzraudzības biroja 09.03.2017. skaidrojumam “Skaidrojums par mazajiem un vidējiem uzņēmumiem”. Pieejams: https://www.iub.gov.lv/lv/skaidrojums-mazie-un-videjie-uznemumi
2.pielikums konkursa nolikumam, ID RDzN 2026/14/K, 

TEHNISKĀ SPECIFIKĀCIJA
Iepirkumam “Telekomunikāciju pakalpojumu sniegšana SIA “Rīgas Dzemdību nams”, ID Nr.RDzN 2026/14/K

Tehniskā specifikācija aktualizēta 20.07.2026., kurā nav veiktas būtiskas izmaiņas, salīdzinot ar 30.06.2026. izsludināto tehnisko specifikāciju Apspriedē ar piegādātājiem.
	Nr. 

p.k.
	Pasūtītāja tehniskā specifikācija (Tehniskās prasības)
	Pretendenta Tehniskais piedāvājums (Pretendenta apliecinājums, kas pierāda tā iespējas izpildīt izvirzītās prasības katrā pozīcijā, kā arī jānorāda jebkādi speciāli nosacījumi, ja tādi ir prasīti)

	I.
	Vispārējās tehniskās prasības
	

	1.
	Pretendentam ir jānodrošina telekomunikāciju pakalpojumu ieviešana ne vēlāk kā 14 kalendāro dienu laikā no līguma noslēgšanas dienas un telekomunikāciju pakalpojumu sniegšana 48 mēnešus.
	

	2.
	Pretendentam jānodrošina esošo tālruņa numuru saglabāšana. Pretendents nodrošina Pasūtītāja abonentu numuru pārņemšanu tādā veidā, lai Pasūtītāja darba laikā netiktu pārtraukta Pasūtītāja komunikācijas iespēja, izmantojot minētos abonentu numurus.

Pie pārslēgumiem, nepieciešamības gadījumā, nodrošināt Pasūtītājam zvanu pāradresāciju.
	

	3.
	Pretendents  nodrošina,  ka  jebkuras  papildus  izmaksas,  kas  Pretendentam  rodas,  ieviešot  vai sniedzot Pakalpojumu un kuras nav iespējams atspoguļot finanšu piedāvājuma formā, bet bez kurām Pakalpojums nevar tikt ieviests vai nodrošināts, sedz Pretendents no saviem līdzekļiem, neprasot no Pasūtītāja par to samaksu.
	

	II.
	Tehniskās prasības
	

	
	Pakalpojums
	Skaits
	Piezīmes
	

	1
	Pieslēgums: Mobilais telefons balss zvaniem, SMS un ar neierobežotu internetu, Latvijā/EEZ.
	76
	Telefonu skaits var samazināties.
	 

	2
	Pieslēgums: Mobilais telefons balss zvaniem, SMS un bez interneta tikai Latvijā
	10
	Telefonu skaits var samazināties.
	 

	3
	Pieslēgums: IP telefona numurs Pasūtītāja iekšējiem un ārējiem (Latvija) zvaniem 
	100
	Telefonu skaits var samazināties.
	 

	4
	Virtuālā IP centrāles risinājums un/vai pieslēgums, kurš darbojas mobilajā tīklā ar iespēju pieslēgt tam IP telefonu. 
	-
	Skaitu nosaka pretendents. Uzturēšanu un konfigurēšanu veic Pretendents.
	 

	5
	Pretendnetam jānodrošina:

1) klienta datu apstrādes un uzglabāšanas infrastruktūras izvietošana Latvijas teritorijā;

2) tehniskā atbalsta nodrošināšana 24 stundas diennaktī, 7 dienas nedēļā latviešu valodā bez papildu maksas;

3) pašapkalpošanās portāla nodrošināšana valsts valodā, kurā pieejama detalizēta informācija par SIM kartēm, tostarp pieslēguma numurs, IMSI, ICCID, PIN un PUK informācija;

4) proaktīva klientu informēšanas sistēma par tehniskajiem incidentiem un plānotajiem darbiem operatora tīklā, nodrošinot paziņojumus SMS un elektroniskā pasta veidā.
	
	
	

	6
	Pieslēgto Rīgas Dzemdību Nams abonentu numuru virtuālā datu bāze
	1
	Pretendents nodrošina Aplikācija telefonā (Pasūtītāja esošajos, kuros ir iespējams).
	 

	7
	Īsie numuri (3 cipari) Rīgas Dzemdību Nams iekšējiem zvaniem
	-
	Nodrošina Pretendents
	 

	8
	Fiksētā interneta IP adrese nodrošina Pasūtītājs
	1
	Nodrošina Pasūtītājs
	 

	9
	Optisko internetu nodrošina Pasūtītājs.
	2
	Nodrošina Pasūtītājs
	 

	10
	Balss zvanu pārvaldības risinājums bez Pasūtītāja (abonenta) centrāles. 
	1
	Klients, zvanot uz Rīgas Dzemdību Namu, izvēlas pakalpojumu, nospiežot taustiņu.
	 

	11
	Zvanu pāradresācija
	-
	t.sk. Pasūtītāja darbiniekam ir iespēja ārpus darba laika savā mobilajā telefonā iestatīt zvanu pāradresāciju zvaniem, kas nav telefona numuru grāmatā.
	 

	12
	IP telefona, ar 10 taustiņiem ātriem zvaniem, noma 
	100
	Telefonu skaits var samazināties.
	 

	13
	Jānodrošina visu esošo numuru saglabāšana un pārnešana bez pakalpojuma pārtraukuma atbilstoši spēkā esošai likumdošanai
	-
	 Nodrošina Pretendents
	 

	14
	Vājstrāvas tīklu pievilkšanu, nepieciešamības gadījumā, nodrošina Pasūtītājs 
	-
	 Nodrošina Pasūtītājs
	 

	15
	Jānodrošina 24/7 tehniskais atbalsts kritiskiem sakaru traucējumiem
	-
	Izpildītāja reakcijas laiks ne ilgāk kā 1 stunda
	 

	16
	Kritisku sakaru traucējumu novēršanas laiks
	-
	Izpildītāja reakcijas laiks ne ilgāk kā 4 stundas
	 

	17
	Pakalpojuma pieejamība
	-
	Ne mazāka kā 99.9% mēnesī
	 

	18
	Jānodrošina datu un balss sakaru šifrēšana
	-
	Risinājumam jānodrošina drošu un aktuālu protokolu versiju izmantošana SIP signalizācijas un balss plūsmas šifrēšanai.

Sistēmā jābūt iespējai konfigurēt atļautās TLS, SRTP un saistīto drošības protokolu versijas, kā arī liegt novecojušu vai nedrošu protokolu un šifrēšanas algoritmu izmantošanu.

Galvenās prasības

1. TLS protokola versijas SIP signalizācijai

    SIP signalizācijas šifrēšanai jāizmanto mūsdienīgas TLS protokola versijas.

    Risinājumam jāatbalsta vismaz:

    * TLS 1.2;

    * TLS 1.3, ja to atbalsta izmantotās SIP iekārtas, klienti un ārējās sistēmas.

2. SRTP protokola izmantošana

    Balss plūsmas šifrēšanai jāizmanto SRTP protokols.

    Risinājumam jāatbalsta SRTP atbilstoši aktuālajiem nozares standartiem un jānodrošina drošu šifrēšanas algoritmu izmantošana.

    Risinājumam jāatbalsta vismaz šādi SRTP šifrēšanas profili vai līdzvērtīgi drošības mehānismi:

    * AES_CM_128_HMAC_SHA1_80;

    * AES_CM_128_HMAC_SHA1_32, ja nepieciešama saderība ar gala iekārtām;

    * modernāki SRTP profili, ja tos atbalsta iesaistītās iekārtas un platforma.

3. SRTP atslēgu apmaiņa

    Risinājumam jānodrošina drošs SRTP atslēgu apmaiņas mehānisms.

    Jāatbalsta vismaz viens no šādiem mehānismiem:

    * SDES-SRTP, izmantojot SIP TLS šifrētu signalizācijas kanālu;

    * DTLS-SRTP, ja to atbalsta izmantotās iekārtas un klienti.

4. SIP protokola versija un transports

    Risinājumam jāatbalsta SIP protokols atbilstoši SIP 2.0 prasībām.

    SIP signalizācijas pārraidei jāatbalsta vismaz šādi transporta režīmi:

    * SIP over TLS;

    * SIP over TCP;

    * SIP over UDP, ja drošais režīms nav aktivizēts vai tiek izmantots tikai saderības nolūkos.

5. Sertifikātu un atslēgu prasības

    TLS sertifikātiem jābūt saderīgiem ar mūsdienīgām TLS versijām un drošām šifru kopām.

    Risinājumam jāatbalsta vismaz:

    * RSA sertifikāti ar pietiekamu atslēgas garumu;

    * ECDSA sertifikāti, ja tos atbalsta izmantotās sistēmas;

    * sertifikātu ķēdes pārbaude;

    * sertifikātu derīguma termiņa pārbaude;

    * servera nosaukuma pārbaude, ja tas attiecināms uz konkrēto savienojumu.

6. Novecojušu protokolu aizliegšana

    Risinājumam jānodrošina iespēja pilnībā liegt novecojušu un nedrošu protokolu izmantošanu. 
	 

	19
	Zvanu ierakstu un sistēmas datu glabāšana
	1
	Zvanu ieraksti un sistēmas dati jāglabā Pasūtītāja infrastruktūrā vai Pasūtītāja norādītā datu glabāšanas vietā
	 

	20
	Jānodrošina atbilstība GDPR (Vispārīgā datu aizsardzības regula) prasībām
	-
	Pretendents nodrošina drošu sistēmas administrēšanu, piekļuves kontroli un personas datu aizsardzību
	 

	21
	Jānodrošina rezerves darbības režīms interneta vai virtuālās centrāles traucējumu gadījumā
	1
	Zvanu pāradresācija uz Pasūtītāja mobilajiem pieslēgumiem. 
	 

	22
	Jānodrošina administrēšanas panelis
	1
	Lietotāju, numuru un pāradresāciju pārvaldībai
	 

	23
	Jānodrošina zvanu statistikas un atskaišu pieejamība
	1
	Pieejama administratoram
	 

	24
	Jānodrošina administratoru apmācība
	1
	Vismaz 1 apmācība Pasūtītāja  darbiniekiem 1 mēneša laikā no līguma noslēgšanas dienas
	 

	25
	Jānodrošina lietotāju instrukcijas latviešu valodā
	1
	Elektroniskā formātā
	 

	26
	Jānodrošina divu faktoru autentifikācija administrēšanas portālam
	1
	Visai telekomunikācijas sistēmai viens administrators.

 Autentifikācijas iespējas: parole, Smart-ID, e-paraksts. 
	 

	27
	Jānodrošina droša esošo numuru migrācija
	-
	Bez būtiska pakalpojuma pārtraukuma
	 

	28
	Pretendentam jānodrošina pakalpojuma monitorings un proaktīva traucējumu pieteikšana
	-
	Pirms Pasūtītāja pieteikuma, ja iespējams
	 

	III.
	Citas tehniskās prasības (Saimnieciski visizdevīgākā piedāvājuma vērtēšanai)
	

	29
	Pretendentam jānorāda vidējais savienošanas laiks sekundēs 2025.gadā
	___________ (sekundes)

	30
	Pretendentam jānorāda vidējais runas pārraides kvalitātes balle 2025.gadā
	___________ (balle)

	31
	Pretendentam jānorāda nesekmīgo savienojumu skaits procentos 2025.gadā
	____________ (procenti)

	32
	Pretendnetam jābūt piešķirtam:

1) kvalitātes vadības sistēmas sertifikāts, kurš atbilst sekojošām standarta prasībām ISO 9001:2015 vai ekvivalentam standartam (piedāvājumā pievienot dokumentu);
2) informācijas drošības vadības sistēmas sertifikāts, kurš atbilst sekojošām standarta prasībām ISO 27001:2013 vai ekvivalentam standartam (piedāvājumā pievienot dokumentu).
	


Paraksttiesīgās vai tās pilnvarotās personas paraksts: ___________________  <vārds, uzvārds, amats>

Ja Pretendents piedāvājuma dokumentus paraksta ar Elektronisko iepirkumu sistēmas piedāvāto elektronisko parakstu vai ar drošu elektronisko parakstu un laika zīmogu, Pretendents to norāda attiecīgā dokumenta paraksta vietā. Piemēram, “amats, Vārds, Uzvārds, DOKUMENTS PARAKSTĪTS AR ELEKTRONISKO IEPIRKUMU SISTĒMAS PIEDĀVĀTO ELEKTRONISKO PARAKSTU”.
3.pielikums konkursa nolikumam, ID RDzN 2026/14/K,

Pretendenta pieredzes apliecinājuma forma *
Iepirkumam “Telekomunikāciju pakalpojumu sniegšana SIA “Rīgas Dzemdību nams”, ID Nr.RDzN 2026/14/K

1. Pretendenta nosaukums:____________________

2. Reģ. Nr.:___________________​__

3.  Adrese:____________________
	N.p.k.
	Pasūtītājs (nosaukums, adrese un kontaktpersona, tālr.nr., e pasts) 
	Līguma priekšmeta apraksts, pēc pretendenta ieskatiem būtiskākā līgumu raksturojoša informācija
	Izpildītais pakalpojuma apjoms līgumaa izpildē (kg)


	Līguma summa, EUR        (bez PVN) 
	Līguma izpildes uzsākšanas un pabeigšanas gads un mēnesis 

	1.
	
	
	
	
	

	2.
	
	
	
	
	


 [Tabulu var paplašināt pēc nepieciešamības. Ja piedāvājumu iesniedz personu grupa vai piegādātāju apvienība, norādīt visu personu grupā vai piegādātāju apvienībā ietilpstošo personu kopējo pieredzi].
* Pretendents pieredzes sarakstā iekļauj sniegtos pakalpojumus, kas nodrošina nolikuma 3.1.7.punkta prasību izpildi.
Paraksttiesīgās vai tās pilnvarotās personas paraksts: ___________________  <vārds, uzvārds, amats>

Ja Pretendents piedāvājuma dokumentus paraksta ar Elektronisko iepirkumu sistēmas piedāvāto elektronisko parakstu vai ar drošu elektronisko parakstu un laika zīmogu, Pretendents to norāda attiecīgā dokumenta paraksta vietā. Piemēram, “amats, Vārds, Uzvārds, DOKUMENTS PARAKSTĪTS AR ELEKTRONISKO IEPIRKUMU SISTĒMAS PIEDĀVĀTO ELEKTRONISKO PARAKSTU”.
4.pielikums nolikumam Nr.:RDzN 2026/14/K,
Piezīme: Ja pretendents līguma izpildei nepiesaista personu, uz kuru iespējām pretendents balstās kvalifikācijas apliecināšanai, tad šis pielikums nav jāaizpilda.

PERSONU, UZ KURU IESPĒJĀM PRETENDENTS BALSTĀS KVALIFIKĀCIJAS APLIECINĀŠANAI, SARAKSTS

____________________ 
(Pretendenta nosaukums, reģ Nr.) iepirkumam “Telekomunikāciju pakalpojumu sniegšana SIA “Rīgas Dzemdību nams”, (ID.Nr.RDzN 2026/14/K) paredzēto līguma saistību izpildei esmu piesaistījis personu, uz kuru iespējām pretendents balstās kvalifikācijas apliecināšanai. 
Papildus iesniedz piesaistītās personas apliecinājumu vai vienošanos par sadarbību, kas noslēgta starp Pretendentu un piesaistīto personu, konkrētā līguma izpildei.

Pretendenta līguma izpildei piesaistīto personu, uz kuru iespējām pretendents balstās kvalifikācijas apliecināšanai, saraksts:

	Personas, uz kuras iespējām pretendents balstās, nosaukums, reģ. Nr.
	Kvalifikācijas prasība, kuras izpildei persona piesaistīta
	Nododamo resursu apraksts un apjoms

	1. ....
	
	

	2. ....
	
	


Paraksttiesīgās vai tās pilnvarotās personas paraksts: ___________________  <vārds, uzvārds, amats>

Ja Pretendents piedāvājuma dokumentus paraksta ar Elektronisko iepirkumu sistēmas piedāvāto elektronisko parakstu vai ar drošu elektronisko parakstu un laika zīmogu, Pretendents to norāda attiecīgā dokumenta paraksta vietā. Piemēram, “amats, Vārds, Uzvārds, DOKUMENTS PARAKSTĪTS AR ELEKTRONISKO IEPIRKUMU SISTĒMAS PIEDĀVĀTO ELEKTRONISKO PARAKSTU”.
.

5.pielikums konkursa nolikumam, IDRDzN 2026/14/K, 
APAKŠUZŅĒMĒJIEM NODODAMO DARBU SARAKSTS*
1. Pretendents ______________ (Pretendenta nosaukums, reģ Nr.) iepirkumam “Telekomunikāciju pakalpojumu sniegšana SIA “Rīgas Dzemdību nams”, (ID.Nr.RDzN 2026/14/K) paredzēto līguma saistību izpildei esmu piesaistījis apakšuzņēmējus. 
	Apakšuzņēmēja nosaukums, reģistrācijas numurs, adrese un kontaktpersona
	Nododamo darbu apjoms (vismaz 10 000 euro no darbu kopējās summas)
	Apakšuzņēmēja veicamo darbu apraksts

	
	
	

	
	
	


* Informācija iesniedzama tikai par tiem apakšuzņēmējiem, kuru nododamā sniedzamo darbu vērtība katram apakšuzņēmējam ir 10 000 euro (desmit tūkstoši) vai lielāka no kopējās piedāvātās līgumcenas.
NB. Iepirkumā izraudzītais Pretendents līguma izpildes laikā apakšuzņēmēju nomaiņu, vai apakšuzņēmēju piesaisti drīkst veikt tikai saskaņojot to ar Pasūtītāju atbilstoši PIL noteikumiem.
2. Papildus iesniedz apakšuzņēmēju apliecinājumus vai vienošanos par sadarbību, kas noslēgta starp Pretendentu un apakšuzņēmēju, konkrētā līguma izpildei.
Paraksttiesīgās vai tās pilnvarotās personas paraksts: ___________________  <vārds, uzvārds, amats>

Ja Pretendents piedāvājuma dokumentus paraksta ar Elektronisko iepirkumu sistēmas piedāvāto elektronisko parakstu vai ar drošu elektronisko parakstu un laika zīmogu, Pretendents to norāda attiecīgā dokumenta paraksta vietā. Piemēram, “amats, Vārds, Uzvārds, DOKUMENTS PARAKSTĪTS AR ELEKTRONISKO IEPIRKUMU SISTĒMAS PIEDĀVĀTO ELEKTRONISKO PARAKSTU”.
6.pielikums konkursa nolikumam, IDRDzN 2026/14/K, 

projekts
LĪGUMS PAR TELEKOMUNIKĀCIJU PAKALPOJUMIEM

Rīgā, (Datums skatāms laika zīmogā)
Līguma Nr.
SIA “Rīgas Dzemdību nams”, vienotais reģistrācijas numurs: LV40003194600, juridiskā adrese: Miera iela 45, Rīga, LV-1013 (turpmāk – Pasūtītājs), kuras vārdā saskaņā ar statūtiem rīkojas valdes priekšsēdētāja [Vārds Uzvārds], no vienas puses, un

[Izpildītāja nosaukums], vienotais reģistrācijas numurs: [Numurs], juridiskā adrese: [Adrese] (turpmāk – Izpildītājs), kura vārdā saskaņā ar [Pārstāvības pamats] rīkojas [Amats, Vārds Uzvārds], no otras puses,

Pasūtītājs un Izpildītājs, katrs atsevišķi turpmāk saukti arī Puse un abi kopā – Puses, pamatojoties uz iepirkuma „Telekomunikāciju pakalpojumu sniegšana SIA “Rīgas Dzemdību nams”” (iepirkuma identifikācijas Nr. RDzN 2026/14/K) (turpmāk – Iepirkums) rezultātiem, noslēdz šādu līgumu (turpmāk – Līgums):

1. LĪGUMA PRIEKŠMETS

1.1. Pasūtītājs pasūta un apmaksā, bet Izpildītājs apņemas sniegt mobilo elektronisko sakaru pakalpojumus, tai skaitā balss un datu pārraides pakalpojumus, virtuālās IP centrāles risinājumu un aprīkojuma nomu (turpmāk – Pakalpojums), atbilstoši Līguma 1. pielikumam “Tehniskā specifikācija - Tehniskais piedāvājums” (turpmāk – Tehniskā specifikācija) un Līguma 2. pielikumam “Finanšu piedāvājums” (turpmāk – Finanšu piedāvājums).

1.2. Izpildītājs sniedz Pakalpojumu saskaņā ar Elektronisko sakaru likumu, Sabiedrisko pakalpojumu regulēšanas komisijas noteikumiem un citiem Latvijas Republikā spēkā esošiem normatīvajiem aktiem.

1.3. Līguma izpildes gaitā Izpildītājs nodrošina visu esošo Pasūtītāja tālruņa numuru saglabāšanu, garantējot abonentu numuru pārņemšanu tādā veidā, lai Pasūtītāja darba laikā netiktu pārtrauktas komunikācijas iespējas.

1.4. Visas izmaksas, kas nepieciešamas Pakalpojuma pilnvērtīgai ieviešanai un sniegšanai atbilstoši Līguma un Tehniskās specifikācijas prasībām, ir iekļautas Finanšu piedāvājumā. Izpildītājs nav tiesīgs pieprasīt no Pasūtītāja papildu samaksu par izmaksām, kuras tam radušās Līguma izpildes laikā.

2. LĪGUMA SPĒKĀ STĀŠANĀS, IEVIEŠANAS UN IZPILDES TERMIŅŠ

2.1. Līgums stājas spēkā tā abpusējas parakstīšanas dienā (ko apliecina pēdējais pievienotais droša elektroniskā paraksta laika zīmogs) un ir spēkā 48 (četrdesmit astoņus) mēnešus vai līdz Līguma 3.1. punktā noteiktās maksimālās Līguma summas pilnīgai izlietošanai, atkarībā no tā, kurš nosacījums iestājas pirmais.

2.2. Izpildītājs nodrošina Pakalpojuma ieviešanu ne vēlāk kā 14 (četrpadsmit) kalendāro dienu laikā no Līguma spēkā stāšanās dienas, tai skaitā nodrošinot Tehniskajā specifikācijā paredzēto darbu izpildi.

2.3. SIM kartes Pasūtītājam tiek piegādātas uz adresi Miera ielā 45, Rīgā, par Izpildītāja līdzekļiem. Par SIM karšu un iekārtu nodošanu tiek parakstīts pieņemšanas-nodošanas akts.

2.4. Līguma izpildes laikā Pakalpojums sniedzams atbilstoši Līgumam, Tehniskajai specifikācijai un Izpildītāja tehniskajam piedāvājumam. Līguma noteikumi grozāmi tikai Publisko iepirkumu likumā paredzētajos gadījumos un kārtībā.

3. LĪGUMA SUMMA, E-RĒĶINU APRITE UN NORĒĶINU KĀRTĪBA

3.1. Maksimālā kopējā Līguma summa visā tā darbības laikā nepārsniedz _______ EUR ([euro] euro un [centi] centi) bez pievienotās vērtības nodokļa (turpmāk – PVN).

3.2. Papildu Finanšu piedāvājumā noteiktajai cenai Pasūtītājs maksā PVN atbilstoši Latvijas Republikā spēkā esošajiem normatīvajiem aktiem rēķina izrakstīšanas brīdī.

3.3. Pasūtītājam nav pienākuma un Izpildītājs nevar prasīt, lai Līguma izpildes ietvaros tiktu izlietota visa 3.1. punktā norādīto līdzekļu summa. Apmaksa tiek veikta tikai par faktiski pasūtītu, kvalitatīvi sniegtu un Līguma nosacījumiem atbilstošu Pakalpojumu atbilstoši vienības cenām, kas fiksētas Finanšu piedāvājumā.

3.4. Finanšu piedāvājumā norādītās vienības cenas visā Līguma darbības laikā ir nemainīgas, izņemot normatīvajos aktos noteiktās PVN likmes izmaiņas. 

3.5. Apjomu mainība: Pasūtītājam ir tiesības Līguma darbības laikā mainīt Tehniskajā specifikācijā norādīto Pakalpojumu lietotāju, pieslēgumu un nomāto iekārtu skaitu (tostarp to samazināt vai palielināt atbilstoši iestādes reālajām vajadzībām). Izpildītājs veic pieslēgšanu, atslēgšanu vai tarifu plāna maiņu 1 (vienas) darba dienas laikā pēc pieteikuma saņemšanas pašapkalpošanās portālā vai elektroniskajā pastā no Pasūtītāja pilnvarotās personas. Šādas izmaiņas nav uzskatāmas par Līguma grozījumiem Publisko iepirkumu likuma izpratnē, ja netiek mainītas vienības cenas un netiek pārsniegta Līguma maksimālā summa.

3.6. Apmaksas termiņš: Samaksa par iepriekšējā mēnesī faktiski sniegtajiem Pakalpojumiem tiek veikta 45 (četrdesmit piecu) kalendāro dienu laikā no dienas, kad Izpildītājs ir iesniedzis Pasūtītājam pareizi noformētu elektronisko rēķinu (e-rēķinu).

3.7. E-rēķinu aprite:

3.7.1. Izpildītājs sagatavo grāmatvedības attaisnojuma dokumentu strukturētā elektroniskā formātā (turpmāk – e-rēķins), kas atbilst normatīvajiem aktiem par elektroniskā rēķina standartu (XML formātā), pievienojot vizuāli uztveramu rēķina PDF datni.

3.7.2. E-rēķinus apmaksai Izpildītājs iesniedz Pasūtītājam, izmantojot Valsts pārvaldes pakalpojumu portālu www.latvija.lv, norādot Pasūtītāja e-adresi (vai citu Pasūtītāja iepriekš norādītu e-rēķinu pieņemšanas kanālu, piemēram, PEPPOL tīklu).

3.7.3. E-rēķinā un tā pielikumos obligāti jānorāda Pasūtītāja Līguma numurs un detalizēts sniegto pakalpojumu atšifrējums līdz pieslēguma gala lietotāja līmenim (sarunu un datu pārskats), pievienojot detalizētu sniegto Pakalpojumu atšifrējumu atbilstoši Tehniskās specifikācijas prasībām. Rēķina rekvizīti: SIA “Rīgas Dzemdību nams”, adrese: Miera iela 45, Rīga, LV-1013, Reģ. Nr. LV40003194600.

3.8. Ja Izpildītājs ir iesniedzis nepareizi aizpildītu vai Līguma nosacījumiem neatbilstošu e-rēķinu, Pasūtītājs to apmaksai nepieņem un noraida. Izpildītājam ir pienākums iesniegt atkārtotu, korektu e-rēķinu. Šādā situācijā 45 dienu apmaksas termiņa tecējums sākas no dienas, kad tiek saņemts atkārtotais e-rēķins.

3.9. Maksājums uzskatāms par izdarītu brīdī, kad Pasūtītājs ir iesniedzis attiecīgu maksājuma uzdevumu savai bankai (AS Luminor Bank Latvijas filiāle) naudas līdzekļu pārskaitīšanai uz Izpildītāja norādīto kontu.

4. PAKALPOJUMU SNIEGŠANAS KĀRTĪBA UN KVALITĀTES STANDARTI (SLA)

4.1. Pakalpojumu pieejamība un pārklājums:

4.1.1. Izpildītājs nodrošina Pakalpojumu sniegšanu nepārtraukti – 24 (divdesmit četras) stundas diennaktī, 7 (septiņas) dienas nedēļā.

4.1.2. Izpildītājs garantē, ka Pakalpojuma (balss un datu tīkla) pieejamība mēnesī nebūs mazāka kā 99,9% (deviņdesmit deviņi komats deviņi procenti).

4.1.3. Izpildītājs nodrošina kvalitatīvus balss un LTE/5G datu pārraides sakarus Pasūtītāja adresēs Rīgas valstspilsētas pašvaldības teritorijā. Ja objektos tiek konstatēts vājš signāla līmenis, Izpildītājam 2 (divu) nedēļu laikā pēc Pasūtītāja pieteikuma par saviem līdzekļiem jāuzstāda signāla pastiprinātāji vai jāveic citi tehniskie uzlabojumi signāla nodrošināšanai.

4.2. Traucējumu novēršanas laika rāmji:

4.2.1. Izpildītājs nodrošina bezmaksas tehniskā atbalsta dienesta pieejamību 24/7 režīmā latviešu valodā, uzturot speciālu, ne-publisku kontaktnumuru un e-pastu VIP klientu atbalstam.

4.2.2. Kritisku sakaru traucējumu (pilnīgs balss sakaru zudums, virtuālās centrāles dīkstāve, maģistrālo datu pārraides traucējumi) gadījumā Izpildītāja reakcijas laiks nedrīkst pārsniegt 1 (vienu) stundu no Pasūtītāja pieteikuma reģistrācijas brīža.

4.2.3. Kritisku sakaru traucējumu pilnīgas novēršanas laiks nedrīkst pārsniegt 4 (četras) stundas no traucējuma konstatēšanas vai pieteikšanas brīža. Izpildītājs par saviem līdzekļiem sedz visus ar avārijas novēršanu saistītos izdevumus.

4.3. Kriptogrāfijas un kiberdrošības standarti:

4.3.1. Ievērojot to, ka virtuālās IP centrāles un VoIP risinājumi tiek izmantoti ārstniecības iestādes vajadzībām, Izpildītājam jānodrošina augstākā līmeņa datu un balss sakaru šifrēšana.

4.3.2. SIP signalizācijas šifrēšanai sistēmām jāizmanto un jāatbalsta vismaz TLS 1.2 vai TLS 1.3 protokola versijas.

4.3.3. Balss plūsmas šifrēšanai obligāti jāizmanto SRTP (Secure Real-time Transport Protocol). Risinājumam jāatbalsta droši šifrēšanas profili (piemēram, AES_CM_128_HMAC_SHA1_80 vai modernāki).

4.3.4. Risinājumam jānodrošina droša SRTP atslēgu apmaiņa (SDES-SRTP izmantojot SIP TLS šifrētu kanālu vai DTLS-SRTP), un sistēmas administratoriem jānodrošina iespēja pilnībā liegt novecojušu vai nedrošu šifrēšanas algoritmu izmantošanu tīklā.

4.4. Virtuālā centrāle, IVR un Infrastruktūra:

4.4.1. Zvanu pārvaldības risinājumam jānodrošina funkcionalitāte, kurā klients, zvanot uz iestādi, var izvēlēties pakalpojumu nospiežot atbilstošu taustiņu. Tāpat iestādes iekšējiem zvaniem jānodrošina 3 ciparu īsie numuri.

4.4.2. Visai klienta datu apstrādes un uzglabāšanas infrastruktūrai, tai skaitā zvanu metadatiem un ierakstiem, fiziski jāatrodas tikai un vienīgi Latvijas Republikas teritorijā, garantējot datu suverenitāti.

4.5. Pašapkalpošanās portāls un administrēšana:

4.5.1. Izpildītājs nodrošina Pasūtītāja pilnvarotajai personai attālinātu, bezmaksas piekļuvi drošam pašapkalpošanās portālam ar divu faktoru autentifikāciju (parole kopā ar Smart-ID vai e-parakstu).

4.5.2. Portālā jānodrošina iespēja administrēt pieslēguma veidus, mainīt tarifu plānus, pieteikt SIM/eSIM nomaiņu, pārvaldīt zvanu pāradresāciju un iegūt detalizētu datu un balss patēriņa statistiku (sistēmas žurnālus).

5. FIZISKO PERSONU DATU AIZSARDZĪBA UN KONFIDENCIALITĀTE

5.1. Puses apņemas savstarpēji nodrošināt fizisko personu datu apstrādi un aizsardzību saskaņā ar Eiropas Parlamenta un Padomes 2016. gada 27. aprīļa Regulu (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti (Vispārīgā datu aizsardzības regula jeb GDPR) un citiem nacionālajiem normatīvajiem aktiem.

5.2. Katra Puse personas datu apstrādi veic atbilstoši tās lomai un pienākumiem, kas noteikti piemērojamajos normatīvajos aktos. Gadījumā, ja Līguma izpildes ietvaros Izpildītājs personas datus apstrādā Pasūtītāja vārdā, Puses noslēdz atsevišķu personas datu apstrādes līgumu vai vienošanos, ja tas nepieciešams saskaņā ar normatīvajiem aktiem.

5.3. Izpildītāja pienākumi kā Datu apstrādātājam:

5.3.1. Apstrādāt personas datus godprātīgi, tikai Līguma saistību izpildes nolūkiem un stingri saskaņā ar Pasūtītāja (Pārziņa) dokumentētiem norādījumiem.

5.3.2. Neizmantot uzturētos datus komerciāliem, analītiskiem (lielajiem datiem), mārketinga vai jebkādiem citiem nolūkiem, kas nav tieši paredzēti šajā Līgumā.

5.3.3. Īstenot un uzturēt atbilstošus tehniskus un organizatoriskus pasākumus (licencētas programmatūras atjauninājumi, ugunsmūri, datu rezervēšana), lai novērstu nejaušu, nelikumīgu datu iznīcināšanu, nozaudēšanu, pārveidošanu vai neatļautu izpaušanu.

5.3.4. Nodrošināt, ka visas fiziskās personas (Izpildītāja darbinieki un inženieri), kurām ir tiesības apstrādāt Pasūtītāja datus, ir rakstveidā apņēmušās ievērot stingru konfidencialitāti, kas paliek spēkā arī pēc darba attiecību pārtraukšanas.

5.4. Apakšapstrādātāju (trešo pušu infrastruktūras nodrošinātāju) piesaiste personas datu apstrādei ir pieļaujama tikai ar rakstisku Pasūtītāja atļauju. Piesaistot apakšapstrādātāju, Izpildītājs ar to noslēdz līgumu, uzliekot identiskus datu aizsardzības pienākumus. Izpildītājs paliek pilnībā atbildīgs Pasūtītāja priekšā par apakšapstrādātāja darbībām.

5.5. Incidentu paziņošana: Tiklīdz Izpildītājam kļuvis zināms personas datu aizsardzības pārkāpums vai informācijas sistēmu drošības incidents (t.sk. jebkāds ievainojamības ekspluatācijas gadījums telekomunikāciju tīklā), tas bez nepamatotas kavēšanās ziņo par to Pasūtītājam, informējot par veiktajiem novēršanas pasākumiem un termiņiem, bet ne vēlāk kā 24 stundu laikā pēc informācijas saņemšanas.

5.6. Konfidenciāla informācija: Jebkāda tehniskā, komerciālā vai iestādes specifikas informācija, ko Puses iegūst viena no otras Līguma izpildes ietvaros, ir uzskatāma par konfidenciālu. To nedrīkst atklāt vai nodot trešajām personām (izņemot likumā noteiktos tiesībaizsardzības iestāžu pieprasījumus) bez otras Puses rakstveida saskaņojuma. Konfidencialitātes nosacījumiem nav laika ierobežojuma.

5.7. Pēc Līguma izbeigšanās Izpildītājs pēc Pasūtītāja pieprasījuma dzēš vai atdod Pasūtītāja personas datus, ciktāl to pieļauj piemērojamie normatīvie akti. Dati, kuru glabāšanu nosaka normatīvie akti, tiek glabāti normatīvajos aktos noteiktajā termiņā.

6. PUŠU TIESĪBAS, PIENĀKUMI UN LĪGUMISKĀ ATBILDĪBA
6.1. Pasūtītāja pienākumi un tiesības:

6.1.1. Pasūtītājs apņemas pieņemt atbilstoši Līguma un Tehniskās specifikācijas nosacījumiem sniegto Pakalpojumu un veikt samaksu Līguma 3. nodaļā noteiktajā kārtībā.

6.1.2. Pasūtītājam ir tiesības kontrolēt Līguma izpildes gaitu, pieprasot no Izpildītāja nepieciešamo informāciju, zvanu detaļpārskatus (līdz gala lietotājam) un skaidrojumus, kurus Izpildītājs nodrošina 3 (trīs) darba dienu laikā bez papildu maksas.

6.1.3. Pasūtītājam ir tiesības pieteikt pretenzijas par Pakalpojuma kvalitāti un pieprasīt trūkumu novēršanu saprātīgā termiņā vai Līgumā un Tehniskajā specifikācijā noteiktajā kārtībā.

6.2. Izpildītāja pienākumi un tiesības:

6.2.1. Uzņemties pilnu finansiālu un juridisku atbildību par sekām, kuras iestāsies nodrošinot Pakalpojuma atbilstību Līgumam, Tehniskajai specifikācijai un spēkā esošajiem normatīvajiem aktiem.

6.2.2. Visu Līguma darbības laiku uzturēt spēkā savu reģistrāciju SPRK elektronisko sakaru komersantu sarakstā.

6.2.3. Par kvalitatīvi un savlaicīgi sniegtu Pakalpojumu saņemt Līgumā noteikto samaksu.

6.2.4. Izpildītājs bez iepriekšējas rakstiskas Pasūtītāja piekrišanas nav tiesīgs nodot savas no Līguma izrietošās tiesības vai saistības trešajām personām, izņemot Publisko iepirkumu likumā paredzētajos gadījumos. 

6.3. Līgumsodi un atbildības ierobežojumi:

6.3.1. Kavējuma līgumsods: Ja Izpildītājs neievēro Līguma 2.2. punktā noteiktos Pakalpojuma ieviešanas termiņus, vai 4.2. punktā noteiktos traucējumu novēršanas termiņus, Pasūtītājs ir tiesīgs piemērot Izpildītājam līgumsodu 0,1% (nulle komats viens procents) apmērā no maksimālās Līgumcenas par katru nokavēto darba dienu (vai stundu, kritisku traucējumu gadījumā), bet ne vairāk kā 10% (desmit procentus) no kopējās Līgumcenas.

6.3.2. Sods par nekvalitatīvu Pakalpojumu (SLA pārkāpumu): Ja Izpildītājs pilnīgi vai daļēji nesniedz Pakalpojumu (netiek ievērota 99.9% pieejamība), Pasūtītājam ir tiesības neapmaksāt nesaņemto Pakalpojuma daļu un papildus piemērot līgumsodu 5% (piecu procentu) apmērā no konkrētā mēneša Pakalpojuma rēķina summas par katru šādu konstatētu epizodi.

6.3.3. Sods par konfidencialitātes pārkāpumu: Ja Izpildītājs, tā darbinieks vai apakšuzņēmējs pārkāpj Līguma 5. nodaļā noteiktās datu aizsardzības un konfidencialitātes prasības, Pasūtītājam ir tiesības pieprasīt līgumsoda samaksu 1 000 EUR (viens tūkstotis euro) apmērā par katru pierādīto pārkāpuma gadījumu.

6.3.4. Sods par apmaksas kavējumu: Ja Pasūtītājs nepamatoti kavē Līguma 3.6. punktā noteikto rēķina apmaksas termiņu, Izpildītājs ir tiesīgs aprēķināt līgumsodu 0,1% apmērā no laikā nesamaksātās rēķina summas par katru nokavēto dienu, nepārsniedzot 10% no pamatparāda summas.

6.3.5. Pasūtītājam ir tiesības ieturēt Izpildītājam aprēķinātos līgumsodus un radīto zaudējumu summas ieskaita kārtībā, attiecīgi samazinot Izpildītājam izmaksājamo naudas summu par sniegto Pakalpojumu.

6.3.6. Līgumsoda samaksa neatbrīvo Puses no tām Līgumā noteikto saistību izpildes un tiešo zaudējumu atlīdzināšanas. Neviena no Pusēm neatbild par otras Puses netiešajiem zaudējumiem (atrauto peļņu).
7. LĪGUMA IZPILDĒ IESAISTĪTO APAKŠUZŅĒMĒJU UN PERSONĀLA NOMAIŅAS KĀRTĪBA

7.1. Līguma izpildē Izpildītāja iesaistītie apakšuzņēmēji un atslēgas speciālisti ir norādīti Iepirkuma piedāvājumā un fiksēti Līguma pielikumā (ja attiecināms).

7.2. Saskaņā ar Publisko iepirkumu likuma 62. panta prasībām, Izpildītājs nav tiesīgs bez iepriekšējas rakstiskas saskaņošanas ar Pasūtītāju veikt Līguma izpildē iesaistīto apakšuzņēmēju (kuru sniedzamo pakalpojumu vērtība sasniedz vai pārsniedz 10 000 EUR) nomaiņu, kā arī iesaistīt Līguma izpildē jaunus papildu apakšuzņēmējus.

7.3. Pasūtītājs nepiekrīt apakšuzņēmēja nomaiņai vai jauna piesaistei, ja pastāv kāds no šiem nosacījumiem:

7.3.1. Piedāvātais apakšuzņēmējs neatbilst Iepirkuma nolikumā izvirzītajām tehniskajām un profesionālajām prasībām.

7.3.2. Tiek nomainīts apakšuzņēmējs, uz kura spējām Izpildītājs ir balstījies (lai apliecinātu atbilstību kvalifikācijai), un jaunajam apakšuzņēmējam nav vismaz tādas pašas kvalifikācijas vai pieredzes.

7.3.3. Piedāvātajam apakšuzņēmējam, kura sniedzamo pakalpojumu vērtība ir vismaz 10 000 EUR, ir konstatējami Publisko iepirkumu likuma 42. panta otrajā daļā minētie izslēgšanas iemesli.

7.3.4. Nomaiņas rezultātā tiktu radīti apstākļi, kuri, ja tie būtu zināmi Iepirkuma laikā, būtu mainījuši saimnieciski visizdevīgākā piedāvājuma izvēli.

7.4. Pārbaudot jaunā apakšuzņēmēja atbilstību un izslēgšanas nosacījumus, Pasūtītājs to veic tajā datumā, kad tas lemj par atļaujas sniegšanu. Pasūtītājs lēmumu par atļauju nomainīt apakšuzņēmēju pieņem iespējami īsā laikā, bet ne vēlāk kā 5 (piecu) darba dienu laikā pēc tam, kad saņemta visa lēmuma pieņemšanai nepieciešamā dokumentācija no Izpildītāja.

7.5. Izpildītājs pilnībā atbild par piesaistīto apakšuzņēmēju darba kvalitāti, konfidencialitātes un datu aizsardzības prasību ievērošanu. Trešo personu pieaicināšana neatbrīvo Izpildītāju no galvenās atbildības par Līguma saistību izpildi.

8. LĪGUMA GROZĪJUMI UN NEPĀRVARAMA VARA

8.1. Par jebkādiem Līguma grozījumiem vai papildinājumiem Puses vienojas rakstiski. Šīs vienošanās tiek abpusēji parakstītas ar drošu elektronisko parakstu un pievienotas Līgumam kā neatņemamas tā sastāvdaļas.

8.2. Līgumā var tikt veikti būtiski grozījumi tikai stingri ievērojot Publisko iepirkumu likuma 61. panta noteikumus. Saskaņā ar šo pantu Puses var vienoties par tehniski efektīvākiem risinājumiem (piemēram, tehnoloģisko paaudžu maiņu), ja pēc Līguma noslēgšanas radušies objektīvi apstākļi un tas nepaaugstina Līgumcenu vai nepasliktina Pakalpojuma kvalitāti.

8.3. Nepārvarama vara (Force Majeure):

8.3.1. Puses tiek atbrīvotas no atbildības par Līguma saistību pilnīgu vai daļēju neizpildi, ja šī neizpilde radusies tādu nepārvaramas varas apstākļu dēļ, kas iestājušies pēc Līguma spēkā stāšanās dienas, kurus nevarēja paredzēt, kontrolēt vai saprātīgiem līdzekļiem novērst (dabas stihijas, karadarbība, kiberdrošības incidenti, kas būtiski ietekmē elektronisko sakaru infrastruktūru, streiki, valsts pārvaldes iestāžu izdoti saistoši akti). 

8.3.2. Pusei, kura nonākusi nepārvaramas varas apstākļos, par to rakstiski jāinformē otra Puse tiklīdz tas kļuvis iespējams, bet ne vēlāk kā 3 (trīs) dienu laikā, pievienojot kompetentas iestādes (ja iespējams) izdotu apstiprinājumu.

8.3.3. Ja nepārvaramas varas apstākļi ilgst vairāk nekā 30 (trīsdesmit) kalendārās dienas, katrai no Pusēm ir tiesības vienpusēji izbeigt Līgumu, par to rakstveidā brīdinot otru Pusi 7 (septiņas) dienas iepriekš. Šādā gadījumā Puses nevar prasīt zaudējumu atlīdzināšanu saistībā ar Līguma izbeigšanu.

9. LĪGUMA IZBEIGŠANAS KĀRTĪBA UN SANKCIJU KONTROLES KLAUZULA

9.1. Līgums automātiski zaudē spēku, ja ir beidzies 2.1. punktā noteiktais termiņš vai ja ir pilnībā izlietota Līguma 3.1. punktā noteiktā summa.

9.2. Pasūtītājam ir tiesības vienpusēji atkāpties no Līguma un izbeigt to pirms termiņa, rakstiski brīdinot Izpildītāju 20 (divdesmit) darba dienas iepriekš, šādos gadījumos:

9.2.1. Izpildītājs nepilda Līguma saistības vai Pakalpojums ilgstoši (sistemātiski) neatbilst Tehniskās specifikācijas noteikumiem, un Izpildītājs šos pārkāpumus nav novērsis 10 (desmit) darba dienu laikā pēc Pasūtītāja motivēta rakstiska brīdinājuma saņemšanas.

9.2.2. Ir pasludināts Izpildītāja maksātnespējas process, apturēta tā saimnieciskā darbība, vai tas tiek likvidēts.

9.2.3. Izpildītājs Līguma izpildi ir nodevis Pasūtītājam nesaskaņotam apakšuzņēmējam.

9.2.4. Publisko iepirkumu likuma 64. panta noteiktajos gadījumos, vai Pasūtītājam normatīvajos aktos noteiktajā kārtībā nav pieejams finansējums Līguma izpildei, pilnībā norēķinoties par līdz Līguma izbeigšanai faktiski sniegto Pakalpojumu.

9.3. Nacionālo un starptautisko sankciju klauzula: Pasūtītājam ir tiesības nekavējoties (bez brīdinājuma termiņa) vienpusēji izbeigt Līgumu un neatlīdzināt Izpildītājam nekādus zaudējumus saistībā ar Līguma pirmstermiņa izbeigšanu, ja:

9.3.1. Līguma izpildes laikā Izpildītājam, tā patiesajam labuma guvējam (UBO), valdes vai padomes loceklim, vai Izpildītāja apakšuzņēmējam ir piemērotas starptautiskās vai nacionālās sankcijas saskaņā ar Starptautisko un Latvijas Republikas nacionālo sankciju likumu.

9.3.2. Tiek piemērotas būtiskas finanšu vai kapitāla tirgus intereses ietekmējošas Eiropas Savienības, Ziemeļatlantijas līguma organizācijas sankcijas, vai Eiropas Savienības Padomes regulas par ierobežojošiem pasākumiem saistībā ar Krievijas darbībām (piem., Regula 2022/576) ietvertie aizliegumi.

9.4. Izpildītājam ir tiesības vienpusēji izbeigt Līgumu, rakstveidā brīdinot Pasūtītāju 20 (divdesmit) darba dienas iepriekš, ja Pasūtītājs ilgāk par 30 (trīsdesmit) dienām nepamatoti kavē rēķina apmaksu un nenovērš šo pārkāpumu noteiktajā brīdinājuma termiņā.

10. STRĪDU IZŠĶIRŠANA

10.1. Visi strīdi un domstarpības, kas Pusēm rodas Līguma izpildes sakarā, vispirms tiek risināti abpusēju pārrunu ceļā, tiecoties uz kompromisu.

10.2. Ja pārrunu ceļā vienošanās netiek panākta 30 (trīsdesmit) kalendāro dienu laikā, strīds tiek nodots izskatīšanai Latvijas Republikas tiesā atbilstoši civilprocesuālajai piekritībai un piemērojot Latvijas Republikā spēkā esošos materiālos un procesuālos normatīvos aktus.

10.3. Strīda izskatīšana vai vēršanās tiesā neatbrīvo Puses no Līguma saistību pildīšanas turpināšanas, izņemot gadījumus, ja Līgums tiek izbeigts Līguma 9. nodaļā norādītajā kārtībā.

11. CITI UN NOBEIGUMA NOTEIKUMI

11.1. Jautājumi, kas nav atrunāti Līgumā, tiek risināti saskaņā ar spēkā esošajiem Latvijas Republikas normatīvajiem aktiem. Ja normatīvo aktu izmaiņu rezultātā kāds no Līguma punktiem zaudē spēku, tas nepadara spēkā neesošu visu Līgumu; Puses tādā gadījumā piemēro jaunās, spēkā esošās tiesību normas.

11.2. Puses vienojas, ka Līguma izpildes un operatīvo jautājumu risināšanai tiek nozīmētas šādas pilnvarotās kontaktpersonas:

11.2.1. Pasūtītāja pilnvarotā persona: [Amats, Vārds, Uzvārds], tālr., e-pasts: [E-pasts].

11.2.2. Izpildītāja pilnvarotā persona: [Amats, Vārds, Uzvārds], tālr., e-pasts: [E-pasts].

11.3. Kontaktpersonas ir atbildīgas par Līguma izpildes uzraudzību, pieņemšanas-nodošanas aktu parakstīšanu un pretenziju fiksēšanu. Pilnvaroto personu maiņas gadījumā Puses rakstiski (elektroniski) informē viena otru ne vēlāk kā 3 (trīs) darba dienu laikā; šādā gadījumā atsevišķi grozījumi Līgumā nav jāveic.

11.4. Līgums ir saistošs Pušu tiesību un saistību pārņēmējiem.

11.5. Puses apņemas ievērot principus, kas norādīti 4.Līguma pielikumā - SIA “Rīgas Dzemdību nams” kukuļošanas un korupcijas apkarošanas politikas paziņojumā trešajām pusēm.

11.6. Līgums ir sagatavots un parakstīts elektroniska dokumenta veidā un parakstīts ar drošu elektronisko parakstu, kas satur laika zīmogu. Līguma eksemplāri tiek elektroniski nodoti un glabājas pie abām Pusēm.

11.7. Līgumam tā noslēgšanas brīdī ir pievienoti šādi pielikumi, kas kļūst par tā neatņemamu sastāvdaļu:

1. pielikums – "Tehniskā specifikācija / Tehniskais piedāvājums" uz [Lappušu skaits] lapām;

2. pielikums – "Finanšu piedāvājums" uz [Lappušu skaits] lapām;

3. pielikums – "Līguma izpildē iesaistīto speciālistu un apakšuzņēmēju saraksts" (ja attiecināms).

4. pielikums – SIA “Rīgas Dzemdību nams” kukuļošanas un korupcijas apkarošanas politikas paziņojums trešajām pusēm
.

12. PUŠU JURIDISKĀS ADRESES, REKVIZĪTI UN PARAKSTI
(Šo nodaļu Puses aizpilda Līguma parakstīšanas procesā pirms droša elektroniskā paraksta pievienošanas).

